'Verwerp entstof-klag teen Mogoeng' – LFN | Maroela Media
Die drukgroep Liberty Fighters Network (LFN) het Maandag die kommissie vir geregtelike dienste versoek om die gesondheidsorganisasie African Alliance se klag teen hoofregter Mogoeng Mogoeng van die hand te wys. Dit omdat die persoon wat die beëdigde verklaring by die kommissie ingedien het, nie as manlik of vroulik identifiseer nie.
Tian Johnson, hoof van African Alliance, het verlede week 'n klag teen Mogoeng namens die organisasie by die kommissie ingedien nadat die hoofregter vroeër in 'n gebed daarop gesinspeel het dat die Covid-19-entstof van die duiwel is. Dié organisasie is ten gunste van die entstof en voer aan Mogoeng se uitlatings is nie net vals nie, maar ook uiters gevaarlik.
Maroela Media het vroeër berig die hoofregter het verlede maand tydens 'n dankseggingsdiens by 'n hospitaal in Tembisa in Gauteng die volgende gebid: "Indien daar 'n entstof is wat van die duiwel is en bedoel is om die lewens van mense met 666 te vul en hul DNS binne te dring, mag dit in die naam van die Here God met vuur vernietig word."
LFN beskryf egter nou die klag as "wanfunksioneel" omdat die wet vereis dat 'n persoon wat 'n beëdigde verklaring opstel, as manlik of vroulik identifiseer.
Die drukgroep sê in 'n verklaring Johnson het ter ondersteuning van die klag blykbaar 'n beëdigde verklaring ingedien waarin hy na homself as 'n "nie-binêre volwassene" verwys, eerder as om aan te dui of hy manlik of vroulik is.
LFN sê dat dit volgens wet nie toelaatbaar is om 'n beëdigde verklaring af te lê indien die persoon nie in die verklaring as 'n man of 'n vrou geïdentifiseer word nie. In die lig hiervan kon die kommissaris van ede nie die identiteit van Tian Johnson vasstel nie, beweer LFN.
"Hoewel die minister van binnelandse sake, dr. Aaron Motsoaledi, onlangs sy voorneme aangekondig het om voorsiening te maak vir ander geslagte deur die departement se amptelike beleid vir identiteitsbestuur, verwys die wet met betrekking tot die aflê van beëdigde verklarings nog slegs na 'manlik' of 'vroulik'," lui LFN se verklaring.
Die drukgroep ondersteun enige inisiatief wat diskriminasie teen geslag en/of seksuele oriëntasie teëstaan, maar wys daarop dat Johnson nie behoorlik geïdentifiseer kan word as die persoon wat die eed aflê nie en dit dus ongeldig is.
Dit is om dié rede dat die kommissie vir geregtelike dienste die klag van die hand moet wys, voer LFN aan.
"Ons vind dit vreemd dat wie ook al die verklaring geskryf het, skynbaar die feit oorgesien het dat ons wet slegs 'n manlike of vroulike volwassene toelaat om 'n beëdigde verklaring af te lê," sê Reyno de Beer, president van LFN.
African Alliance is van mening dat Mogoeng deur middel van "ongegronde bewerings" op 'n wyse opgetree het wat onversoenbaar is met hoe iemand in 'n regterlike amp behoort op te tree.
Johnson sê Mogoeng se gebed as 'n hooggeplaaste staatsamptenaar ondermyn die publiek se vertroue in 'n entstof wat wetenskaplik goedgekeur is.
As hy regtig so 'n "weergebore" Christen is, waarom bly hy dan stil oor regstellende aksie, wat openlike rassisme teenoor wit mense is? Dobbelary, aborsie en pornografie is ook alles wettig in SA. Hoofregter Moegoeng is ook stil daaroor. Ek wonder maar net… Hy is maar net 'n Christen waar dit hom pas. Indien die Antichris agter dié hele Corona ding sit, dan is dit maar swak beplan. Ek het regtig beter verwag. In die Bybel sê Openbaring 13:3b "En die hele wêreld het verwonderd agter die dier aan gegaan." 'n Nuwe wêreldorde onder die Antichris, met permanente mondmaskers, alewige… Lees meer »
wel hy is mos n regter weet waar die vang plekke is en die poliesie het dalk nog hand by gesit by die verklaaring
Dis 'n EKSPERIMENT-entstof! Ek sal nie 'n eksperiment of proefkonyn vir niemand wees nie
Mmmm….interessante stelling Jaco. Ek onthou so oomie wat onder die wreedste koning moes diens lewer in die bybelse tye, Daniel. Nebuchadnezzar het baie wette en reels in plek gesit wat Daniel nie kon vernader nie, maar hy het opgestaan vir wat reg is daar waar hy kon. Tog deur Daniel se diens aan Babylon het hy 'n koningryk se toekoms verander. Ons is almal in posisies waar ons nie altyd onmiddelik die beleide kan verander na Abba se Hand nie, soms neem dit tyd. Regter Mogoeng kry my 'standing ovation', vir my is hy 'n awesome voorbeeld van 'n man… Lees meer »